รัฐบาลไทย-ข่าวทำเนียบรัฐบาล-ก.อุตฯ เปิดศูนย์สนับสนุนและช่วยเหลือเอสเอ็มอีเร่งช่วยเหลือเอสเอ็มอีเดินหน้าสู่ไทยแลนด์ 4.0
วันพุธที่ 23 สิงหาคม 2560
ก.อุตฯ เปิดศูนย์สนับสนุนและช่วยเหลือเอสเอ็มอีเร่งช่วยเหลือเอสเอ็มอีเดินหน้าสู่ไทยแลนด์ 4.0
ก.อุตฯ เปิดศูนย์สนับสนุนและช่วยเหลือเอสเอ็มอีเร่งช่วยเหลือเอสเอ็มอีเดินหน้าสู่ไทยแลนด์ 4.0 ณ ห้องโถง อาคารสํานักงานปลัดกระทรวงอุตสาหกรรม
นายอุตตม สาวนายน รัฐมนตรีว่าการกระทรวงอุตสาหกรรม เปิดเผยว่า “จากนโยบายไทยแลนด์ 4.0 สู่อุตสาหกรรม 4.0 ด้วยเป้าหมายการสร้างความเข้มแข็งจากภายใน ลดความเหลื่อมล้ําทางเศรษฐกิจ สร้างโอกาสเท่าเทียม แก้ปัญหาติดกับดักประเทศรายได้ปานกลาง เพื่อให้ทุกภาคส่วนสามารถดํารงอยู่ได้ เติบโต และแข็งแกร่งไปด้วยกัน พร้อมนําพาประเทศไปสู่การพัฒนาเศรษฐกิจอย่างยั่งยืน อย่างไรก็ตาม SME ไทยยังเผชิญโอกาสและความท้าทายในการเข้าถึงแหล่งทุน การสร้างสรรค์นวัตกรรม การประยุกต์ใช้องค์ความรู้สมัยใหม่ในการดําเนินธุรกิจ การต่อยอดทํากําไร รวมถึงการแสวงหาตลาดใหม่ที่มีศักยภาพโดยเฉพาะในเวทีนานาชาติ กระทรวงอุตสาหกรรมร่วมกับหน่วยงานเครือข่าย จึงได้ดําเนินการก่อตั้ง “ศูนย์สนับสนุนและช่วยเหลือเอสเอ็มอี (SME Support & Rescue Center)” ขึ้นด้วยความร่วมมือกับภาครัฐ ภาคเอกชน เครือข่ายสถาบันการเงิน และสถาบันการศึกษาทั้งในส่วนกลาง และภูมิภาค เพื่อปฏิรูปการสนับสนุน SME และเศรษฐกิจท้องถิ่น ตามแนวประชารัฐ
ศูนย์สนับสนุนและช่วยเหลือเอสเอ็มอี มีบทบาทเป็นเสมือนหน่วยกลางที่มีหน้าที่รับคําร้องของผู้ประกอบการ SME เพื่อประสานความช่วยเหลือจากหน่วยงานภาครัฐ ภาคเอกชน และสถาบันการเงินกว่า 28 หน่วยงาน ประกอบด้วย1. กระทรวงมหาดไทย 2. กระทรวงวิทยาศาสตร์และเทคโนโลยี 3. กระทรวงสาธารณสุข 4. สํานักงานส่งเสริมวิสาหกิจขนาดกลางและขนาดย่อม 5. กรมบังคับคดี 6. กรมพัฒนาธุรกิจการค้า 7. สํานักงานคณะกรรมการการอุดมศึกษา 8. สภาอุตสาหกรรมแห่งประเทศไทย 9. หอการค้าและสภาหอการค้าแห่งประเทศไทย 10. สมาคมธนาคารไทย 11. สมาพันธ์เอสเอ็มอีไทย 12. ธนาคารพัฒนาวิสาหกิจขนาดกลางและขนาดย่อมแห่งประเทศไทย 13. ธนาคารกรุงไทย จํากัด (มหาชน) 14. ธนาคารออมสิน 15. ธนาคารเพื่อการเกษตรและสหกรณ์การเกษตร 16. ธนาคารกรุงเทพ จํากัด (มหาชน) 17. ธนาคารกรุงศรีอยุธยา จํากัด (มหาชน) 18. ธนาคารกสิกรไทย จํากัด (มหาชน) 19. ธนาคารซีไอเอ็มบี ไทย จํากัด (มหาชน) 20. ธนาคารไทยเครดิต เพื่อรายย่อย จํากัด (มหาชน) 21. ธนาคารไทยพาณิชย์ จํากัด (มหาชน) 22. ธนาคารธนชาต จํากัด (มหาชน) 23. ธนาคารเพื่อการส่งออกและนําเข้าแห่งประเทศไทย 24. ธนาคารยูโอบี จํากัด (มหาชน) 25. ธนาคารแลนด์ แอนด์ เฮ้าส์ จํากัด (มหาชน) 26. ธนาคารอิสลามแห่งประเทศไทย 27. บรรษัทประกันสินเชื่ออุตสาหกรรมขนาดย่อม 28. บริษัท ข้อมูลเครดิตแห่งชาติ จํากัด
โดยศูนย์ฯ ดังกล่าวมีขึ้นเพื่อส่งเสริม สนับสนุนและให้ความช่วยเหลือทั้งด้านการพัฒนาและด้านการเงิน พร้อมวิเคราะห์กลั่นกรองคําขอรับบริการเพื่อการส่งต่อบริการที่เกี่ยวข้อง รวมทั้งกองทุนต่างๆ โดยแบ่งกลุ่มเป้าหมายให้ความช่วยเหลือออกเป็น 3 กลุ่ม ประกอบด้วย 1 ผู้ประกอบการที่มีศักยภาพ แต่มีปัญหาด้านการเงิน กลุ่มที่ 2 คือกลุ่มที่มีศักยภาพแต่มีปัญหาด้านการจัดการ และกลุ่มที่ 3 คือกลุ่มที่มีศักยภาพในการฟื้นฟูไม่มาก ทั้งนี้ ผู้ประกอบการที่สนใจเข้ารับบริการสามารถเข้าถึงผ่านช่องทางการรับบริการ 8 รูปแบบ ได้แก่ 1.ศูนย์สนับสนุนและช่วยเหลือเอสเอ็มอี ทั่วประเทศ 2.ตู้ ปณ. 34 ปณฝ.กรมโรงงานอุตสาหกรรม เขตราชเทวี กรุงเทพฯ 10413 3.Call Center 1358 4.โทรศัพท์ 0-2202-3265, 0-2202-3765 5.อีเมล์ info@smessrc.com 6.www.smessrc.com 7.www.facebook.com/smessrc และ 8.Line Official :smessrc นอกจากนี้ ยังสามารถส่งเรื่องผ่านหน่วยงานเครือข่ายกว่า 3,800 แห่งทั่วประเทศ